b"\n_START_ARTICLE_\nEl pirata Barbanegra\n_START_SECTION_\nArgument\n_START_PARAGRAPH_\nEl mar Carib \xc3\xa9s infestat de pirates. Sir Henry Morgan, pirata penedit, ha rebut la missi\xc3\xb3 del rei d'Anglaterra de netejar la regi\xc3\xb3 de pirates. Persegueix el c\xc3\xa8lebre i cruel Barbanegra que escuma els mars. Edward Maynard, aventurer, \xc3\xa9s encarregat pel governador de Jamaica de desemmascarar Morgan, sospit\xc3\xb3s de ser sempre amb els pirates i de voler apoderar-se de l'illa de Jamaica. Maynard es troba al vaixell de Barbanegra, com a metge, per robar el llibre de bord que provaria la culpabilitat de Morgan. Al vaixell es troba igualment l'encisadora filla adoptiva de Morgan, Edwina Mansfield, segrestada per Barbanegra mentre que fugia de Port Royal. Edwina es troba en possessi\xc3\xb3 de les joies del tresor de Morgan que ella li ha robat._NEWLINE_La seva criada massa xerraire li revela a Barbanegra que s'apodera del tresor. Amagant-ho a la seva tripulaci\xc3\xb3, l'enterra en una illa a l'esquena de tots. Per\xc3\xb2 Barba-Negra i la seva tripulaci\xc3\xb3, a terra, s\xc3\xb3n agafats per Morgan i els seus homes. Despr\xc3\xa9s d'un dur combat, el pirata aconsegueix escapar-se deixant sobre el terreny un cad\xc3\xa0ver que resulta ser la seva s\xc3\xb2sia. Morgan talla el cap del cad\xc3\xa0ver, l'exposa a Port-Royal creient que es tracta de la de Barbanegra. La proesa li val ser anomenat governador de Jamaica. Edwina i Edward, volent escapar de Morgan, cauen a les urpes de Barbanegra. Morgan s'assabenta que el seu enemic no \xc3\xa9s mort, i es posa a perseguir-lo. De seguida atrapa el vaixell de Barbanegra i t\xc3\xa9 lloc un nou combat que acaba amb desavantatge del pirata. Barba-Negra se serveix llavors d'Edwina com a ostatge i ordena a Morgan abandonar les hostilitats i anar-se'n. Llavors, volent recuperar el tresor, Barbanegra torna a l'illa, el desenterra i el carrega en una xalupa per\xc3\xb2 \xc3\xa9s descobert pels seus homes i se segueix una baralla. El tresor, en el combat, cau a l'aigua i es perd per tothom. Els seus homes, furiosos, decideixen castigar Barbanegra i l'enterren en la sorra, no deixant sobresortir m\xc3\xa9s que el seu cap que ser\xc3\xa0 aviat cobert per la marea. Mayard i Edwina, enamorats, aconsegueixen de nou fugir, lluny d'aquest horrible espectacle."